**FARSKÉ OZNAMY – filiálky NEMČICE // Farnosť Topoľčany**

**20. nedeľa v cezročnom období**

(16.8. – 22.8.2020)

▪ **Sv. omše v týždni a ich úmysly:**

*Piatok*: 18.00 h. + Augustín a Štefania Žitňanskí a rodičia z oboch strán

*Nedeľa*: 9.00 h. + rodina Kovačiková, Benedikovičová, Novanská a ich rodičia

▪ **Liturgický kalendár:**

*Utorok*: Sv. Heleny

*Štvrtok*: Sv. Bernarda, opáta a učiteľa Cirkvi

*Piatok*: Sv. Pia X., pápeža

*Sobota*: Panny Márie Kráľovnej

*Nedeľa*: 21. nedeľa cez rok

▪ Zápis úmyslov na sväté omše na **zvyšný polrok 2020**, čiže na mesiace september až december 2020 sa uskutoční **v piatok 21. augusta a v nedeľu 23. augusta** vždy po sv. omši. Zápis úmyslov bude prebiehať v kostole. Treba zachovať rozostup a mať na tvári rúško! Každý záujemca si môže nahlásiť iba jeden úmysel pre tento zvyšný polrok 2020 (*na prvý polrok 2021 sa bude zapisovať potom v priebehu novembra*). Ak ostane miesto, bude sa môcť potom zahlásiť prípadne aj ďalší úmysel. Pri zápise úmyslov sa nebudú brať žiadne peniaze! Prosíme vás pri zapisovaní úmyslov tu v kostole o trpezlivosť a zhovievavosť, aby sa zachovala dôstojnosť a posvätnosť tohto miesta. Pričom chceme vás poprosiť o pochopenie, že na leto sme museli prepísať kvôli koronakríze úmysly z 1. polroka tohto roka, a tým o dva mesiace je menej dní na zapisovanie úmyslov sv. omší teraz. Preto je možné si zo začiatku zahlásiť len jeden úmysel, aby sa aspoň jednou sv. omšou ušlo na každého. Prípadne si spojte úmysly, ktoré ste plánovali si dať. Ďakujeme za porozumenie.

▪ V kostole na Sádku sa v sobotu 22.8. o 18.00 hod. uskutoční koncert sláčikového kvarteta, na ktorý vás usporiadatelia srdečne pozývajú.

▪ Všetkým dobrodincom, ktorí prispeli na generálnu opravu organa v Nemčiciach vyslovujeme úprimné poďakovanie a srdečné Pán Boh zaplať a odmeň!